​Бергер: У Беларусі не хапае разнастайнасьці канцэртаў. У нас вельмі мала канцэртаў, і нават калі яны ёсьць, то гэта пустыя залі. Людзі мала ведаюць клясычную музыку, і яна не настолькі шырока прапагандуецца, як у іншых краінах. У Лёндане вельмі шмат розных ідэй канцэртаў. Ёсьць lunch-time канцэрты, калі людзі могуць у гадзіну дня паўгадзінкі паслухаць клясычную музыку і вярнуцца на працу. Ёсьць канцэрты ў гадзіну пік, калі людзі пасьля працы хутка ідуць на канцэрт, а потым — дадому вячэраць. У Беларусі да гэтага яшчэ вельмі далёка. Я думаю, што ў Беларусі будзе заставацца больш музыкаў высокага ўзроўню. Многія мае сябры, якія вучыліся за мяжой, пачынаюць вяртацца ў Беларусь або часта туды прыяжджаць і ладзяць вельмі добрыя канцэрты. Будзе расьці ўзровень, які заўсёды зьвязаны з інтарэсам публікі. А чым шырэйшая публіка, тым цікавейшая клясычная музыка.